જીવનના છેલ્લા વળાંકે સ્ત્રીઓના વળાંકોમાં અટવાતા આધેડોની એક્ટિંગમાં ત્રણેય અદાકારો (અનુપમ ખેર, અન્નુ કપૂર અને પીયૂષ મિશ્રા) જામે છે. પરંતુ સેકન્ડ હાફમાં એ ત્રણેયના ભાગે કશું કરવાનું આવ્યું જ નથી. બલકે તિગ્માંશુએ ‘શૌકીન’ને બદલે ‘ચશ્મે બદ્દૂર’ રિમેક બનાવી હોય એ દિશામાં સ્ટોરી દોડવા માંડે છે. અન્નૂ કપૂરની બેશરમી, અનુપમ ખેરની સમાજથી ડરી ડરીને છાનગપતિયાં કરવાની વૃત્તિ અને પીયૂષ મિશ્રાના સતત ગિલ્ટવાળા હાવભાવ આબેહૂબ ઊપસી આવે છે.